Europavei 16

Europavei 16 (E16) er en europavei som går mellom Londonderry i Nord-Irland, Storbritannia og Bergen (med arm fra Hønefoss til Sandvika ved Oslo), og Gävle i Sverige. Lengden er 1180 kilometer, inkludert 190 kilometer i Storbritannia, 630 km i Norge og 360 kilometer i Sverige.

FNs økonomiske kommisjon for Europa besluttet i oktober 2009, etter anmodning fra både den svenske og norske regjering, å anbefale ruten mellom Hønefoss og Gävle som Europavei, som en del av E16. Beslutningen ble bekreftet i mai 2011 og ruten ble omskiltet høsten 2012, med en seremoni 25. september. Før utvidelsen bestod E16 av strekningen Londonderry - Edinburgh - Bergen - Fagernes - Oslo og var 710 km lang, derav 493,8 km i Norge. Frem til forlengelsen i 2012 var Bergen - Oslo den eneste strekningen som noen gang har blitt skiltet E16 (etter dette kom i bruk i 1992). Høyeste punkt er Filefjell.

Verdens lengste veitunnel, Lærdalstunnelen med en lengde på 24 509 meter, ligger på E16. Det gjør også den over 11,4 kilometer lange Gudvangatunnelen, Norges nest lengste. Mellom Gudvangen og Lærdal er det 51,5 km, og av det 43,0 km i tunnel.

Mellom Bergen og Åsane deler veien trasé med europavei 39 og et lite stykke nord for Belfast med europavei 18.

Trasé fastlagt av UNECE: Londonderry – Belfast ... Glasgow – Edinburgh ... Bergen – Fagernes – Oslo. I Norge er E16 skiltet mellom Bergen og Sandvika. Ny trasé fastlagt av UNECE 19.-21. oktober 2009: Londonderry – Belfast – Glasgow – Edinburgh – Bergen – Fagernes – Hønefoss (-Oslo) – Gardermoen – Kongsvinger – grensen Norge/Sverige – Torsby – Malung – Borlänge – Falun – Sandviken – Gävle. Etter det gamle nummersystemet fra 1950 gikk E16 mellom Bratislava og Gdynia over Katowice.Declaration on the Construction of Main International Traffic Arteries, of 16 September 1950 Veien Oslo-Fagernes-Lærdalsøyri-(ferge)-Gudvangen-Voss-Norheimsund-Bergen var da E68.

 Det går ingen ferge Belfast-Glasgow. Alternativ ferge er Belfast – Stranraer (Stena Line, 1,5-3 timer, 9 turer/dag).
 Det går ingen ferge Edinburgh-Bergen, heller ikke mellom andre havner i Storbritannia og Norge.
 Det finnes ikke noen tollstasjon ved svensknorske grensen, så lastebiler med last får ikke krysse grensen langs E16.Tullklareringsexpeditioner   

 Knutepunkter 

 Forlengelse 
E16 har blitt forlenget til Gävle i Sverige (via Kongsvinger-Torsby-Malung-Borlänge-Falun), gjennom omklassifisering av eksisterende veier.

Vegdirektoratet konkluderte i august 2008Regjeringen.no – Vurdering av forlenging av E16 til riksgrensen mot Sverige (PDF) følgende ruteføringer for en forlenging av E16:
 via Gardermoen (, , , , )

Se mer detaljer i Europavei 16 (Norge)#Forlengelse.

Norges og Sveriges regjeringer søkte om forlengelse av E16 hos UNECE i Genève i oktober 2009. Det ble godkjent og bekreftet 1. oktober 2010 og trett i kraft fra UNECE  26 maj 2011.

Omskilting til E16 ble gjort i løpet av høsten 2012. Åpningsseremoni var 24.-25. september 2012.Program: Invigning av Nya E16 Gävle-Oslo 24-25/9   

I 2024 foreslo Finland å forlenge E16 til å også gå fra Raumo via Tammerfors, Lahtis og Kouvola til Kotka.

 Referanser 
REPORT OF THE WORKING PARTY ON ROAD TRANSPORT ON ITS ONE HUNDRED-AND-FOURTH SESSION (side 10 punkt 46 og side 18)
Report of the Working Party on Road Transport on its 105th session

 Eksterne lenker 


Kategori:Europavei 16
Kategori:Veier i Storbritannia
Kategori:Veier i Nord-Irland
Kategori:Europaveier i Norge
Kategori:Europaveier i Sverige
Kategori:Veier i Vestland
Kategori:Veier i Akershus
Kategori:Veier i Innlandet